Apokɔ yɛ edwuma kor a Mfantsefo nkankanara nye mbanyin a wɔwɔ mpoano enyi gye ho papaapa. Ɔnam afarfo do na yenya nam dzi. Nkorɔfo pii na woedzi akotsen wɔ apokɔ edwuma mu.
Ekunyin no mu dza ɔagye dzin papaapa wɔ mu nye ɔfarnyi kwegya. Ndɛ yi, ɔfarnyi kwegya nnyi hɔ bio naaso no ho nsɛm abɛka hɛn abakɔsɛm ho. Nna Ɔfarnyi Kwegya ka Asebu Amanfi ( nyimpa a nna no ho yɛ dzen wɔ tsetse ber mu) na nyimpakuw a wofii Egypt bodur ndɛ da yi Asebu kurow no mu wɔ Finimfin mantɔw mu wɔ Ghana mu no ho.
Anokasadwin kyerɛ dɛ, nna Asebu Amanfi na Ɔfarnyi Kwegya nyina yɛ ahoɔdzemfo mapa. Ber a Asebu Amanfi bodur no na ɔdze Asebu kurow no bɔbɔɔ adze.
Ɔfarnyi Kwegya yɛ farnyi a ɔtsenaa mpo wno ɔnam mɔrolɛ(stingray) dodow a wɔwɔ po ahorow no mu, iyi na ɔnam do ma dzin Mɔrolɛ baa Moree. Dzin fofor a yɛdze frɛ Moree nye Kwegyakrom.
Ɔnam n’ahoɔdzen na ne kɛseyɛ ntsi, nna otum kye nam pii. Ne far edwuma no dze ɔno na ne nkorɔfo no kyinkyiin nkurow pii do wɔ Finimfin Mantɔw mu. Ɔtsenaa Moree, Simpa nam poano nkurow ahorow mu ɔnam ne fardwuma no ntsi.
